- lc
                                         udskrift
                                             af
                         sø- & handelsrettens dombog
                                        ____________
                                            dom
afsagt den 13. august 2013
p-30-12
                                   lægernes pensionsbank a/s
                                   (advokat henrik hein)
                                   mod
                                   asmus thun bisgaard u/konkurs
                                   (advokat nicolai christen dyhr
                                   v/ advokatfuldmægtig mark villingshøj nielsen)
indledning
      denne sag drejer sig om, hvorvidt et virksomhedspant, som var gyldigt stiftet i en per-
sonligt drevet virksomhed, fortsat har virkning som pantstiftende efter, at virksomheden
med panthavers viden blev afmeldt og overdraget til et interessentskab med den tidligere
virksomhedsindehaver som en af interessenterne.
                                               -2-
påstande
       sagsøgeren, lægernes pensionsbank a/s (herefter benævnt banken) har nedlagt ende-
lig påstand om, at sagsøgte, asmus thun bisgaard under konkurs (herefter benævnt boet)
tilpligtes at anerkende, at de krav, som sagsøgeren har anmeldt i boet, er sikret ved lovligt og
gyldigt virksomhedspantebrev på 500.000 kr. med pant i goodwill, domænenavne og rettig-
heder i henhold til patentloven, varemærkeloven, designloven, brugsmodelloven, mønster-
loven, ophavsretsloven og lov om beskyttelse af halvlederprodukters udformning (typografi)
i asmus thun bisgaards ideelle andel af lægepraksissen lægerne værnedamsvej i/s (cvr-
nr. 33 29 48 32), udstedt af asmus thun bisgaard den 10. juni 2008.
       boet har nedlagt påstand om frifindelse og har protesteret imod, at bankens oprindeli-
ge påstand dagen før hovedforhandlingen blev ændret med tilføjelse af ordene ”... med pant
i goodwill, domænenavne og rettigheder i henhold til patentloven, varemærkeloven, design-
loven, brugsmodelloven, mønsterloven, ophavsretsloven og lov om beskyttelse af halvleder-
produkters udformning (typografi)”.
       banken har tilsvarende protesteret imod boets anførelse af nye anbringender i forbin-
delse med påstandsdokumentet og proceduren.
       der var under hovedforhandlingen enighed om at overlade spørgsmålet om den æn-
drede påstand og nye anbringender i boets påstandsdokument til skifterettens stillingtagen i
forbindelse med sagens afgørelse.
oplysningerne i sagen
       det fremgår af sagen, at læge asmus thun bisgaard den 1. januar 2007 etablerede en-
keltmandsvirksomheden ”læge asmus thun bisgaard” med cvr-nr. 30139941. den 10. juni
2008 blev der udstedt et virksomhedspantebrev i virksomheden på 500.000 kr. til banken.
                                                 -3-
      den 20. december 2010 overdrog asmus thun bisgaard 50 % af enkeltmandsvirksom-
heden til læge tina hesberg rasmussen. samtidig indgik asmus thun bisgaard og tina
hesberg rasmussen en interessentskabskontrakt om oprettelse af en fælles lægepraksis un-
der navnet ”lægerne værnedamsvej i/s”, cvr-nr. 33294832, hvor de resterende 50 % af as-
mus thun bisgaards tidligere praksis blev indskudt.
      for overdragelse af 50 % af enkeltmandsvirksomheden betalte tina hesberg rasmus-
sen 1.400.000 kr. beløbet blev indbetalt til banken og anvendt til indfrielse af og nedskrivning
af asmus thun bisgaards engagementer i banken.
      asmus thun bisgaards enkeltmandsvirksomhed blev noteret ophørt i det centrale
virksomhedsregister pr. 31. december 2010.
      den 27. oktober 2011 blev asmus thun bisgaards bo taget under rekonstruktionsbe-
handling. banken anmeldte et krav på 2.555.433 kr. og gjorde gældende, at kravet var sikret
ved virksomhedspant med en pantramme på 500.000 kr. den 21. januar 2012 blev asmus
thun bisgaards bo taget under konkursbehandling.
forklaringer
      asmus thun bisgaard har forklaret, at han blev praktiserende læge i 2006, hvor han
overtog det ene ydernummer i en praksis med to læger på værnedamsvej. han begyndte at
optage lån i lægernes pensionskasse, før han overtog praksissen. hans første kompagnon
afgik ved døden, hvorved det andet ydernummer blev ledigt. dødsboet skulle først afvikles
og en ny kompagnon findes, hvilket tog 2-3 år. i den periode drøftede han med lægernes
pensionskasse muligheden for at sælge en del af praksissen. lægernes pensionskasse lagde
pres på ham for at sælge, indtil tina hesberg rasmussen efter et par års ansættelse blev
kompagnon og overtog det andet ydernummer. oprindeligt var det planen, at overdragelsen
skulle være sket i sommeren 2010, men sagen trak ud på grund af danske bank, som var ti-
na hesberg rasmussens bank. han ønskede at fortsætte sit engagement med lægernes pen-
sionskasse vedrørende sin andel af praksissen. han kan ikke huske, om han havde drøftelser
med lægernes pensionskasse om stiftelsen af interessentskabet eller om erhvervskreditten
blev nedbragt yderligere i forbindelse med salget til tina hesberg rasmussen. på dette tids-
punkt var han syg med en diskusprolaps og afventede en operation. han mener derfor ikke,
                                                -4-
at han reagerede mere på det. tina hesberg rasmussen og danske bank krævede, at hans
engagementer vedrørende praksissen skulle overtages af danske bank. i januar 2011 blev
han deltidssygemeldt frem til sommerferien og derefter fuldtidssygemeldt på grund af can-
cer. han har ikke været i praksissen siden. der blev ansat en vikar, der drev hans andel af
praksissen. den måde, det deponerede beløb blev anvendt af lægernes pensionskasse, var
ikke som aftalt.
      jette smed har forklaret, at hun er bankuddannet og nu ansat i lægernes pensionskas-
se. lægernes pensionsbank er et datterselskab af lægernes pensionskassen. i 2010 og 2011
var hun kundechef i lægernes pensionsbank. asmus thun bisgaard var blevet kunde i 1998
og blev erhvervskunde i banken i 2007, da han købte sig ind i en lægepraksis. det var først
på det tidspunkt, at banken rigtigt stiftede bekendtskab med ham. da hans engagement vok-
sede, valgte banken at etablere et virksomhedspant. det skulle være et styringspant, hvilket
var helt sædvanligt. hans goodwill var mere værd, og banken ønskede ikke, at der skulle
komme andre og få pant i hans goodwill. hun fik kendskab til tina hesberg rasmussens
overtagelse af det ene ydernummer nogen tid, før overtagelsen fandt sted. de havde bedt
ham om at sælge en del af praksissen allerede i 2008. asmus thun bisgaard fik 1.400.000 kr.
for andelen, som de indfriede hans lån med. de indfriede lån var blevet optaget i forbindelse
med hans overtagelse af praksissen og ombygning af denne. den resterende sum blev indsat
på hans erhvervskredit. den overskudslikviditet, der kom i forbindelse med indfrielsen af
lånene, skulle anvendes til at nedbringe erhvervskreditten. de ønskede at komme af med
hans engagement, da de var af den opfattelse, at han havde misligholdt engagementet. de
havde også på fornemmelsen, at han var ved at skifte bank. det var derfor hensigten, at er-
hvervskreditten skulle indfries og lukkes ned. banken fik en kopi af den nye interessent-
skabskontrakt. hun var ikke bekendt med, at hans personlige virksomhed ophørte pr. 31.
december 2012. lægernes pensionskasse accepterede, at danske bank fik pant i interessent-
skabet, forudsat at danske bank respekterede pensionskassens pant, og at købesummen blev
betalt til lægernes pensionskasse. lægernes pensionskasse tinglyste ikke sit virksomheds-
pant i interessentskabet, fordi der jo allerede var virksomhedspant i den personlige virksom-
hed. der blev ikke afdraget på kreditten efter deponeringen. asmus thun bisgaard valgte at
rykke sine indtægter til en anden bank.
                                              -5-
parternes argumenter
       advokat henrik hein har til støtte for den nedlagte påstand gjort gældende, at ban-
kens virksomhedspant i asmus thun bisgaards enkeltmandsvirksomhed var tinglyst og
dermed sikret mod ekstinktion. ved oprettelsen af ”lægerne værnedamsvej i/s” beholdt
asmus thun bisgaard selv halvdelen af den tidligere enkeltmandsvirksomhed, som han
herefter indskød i ”lægerne værnedamsvej i/s”. der skete ikke et ejerskifte ved asmus
thun bisgaards indskud af den ideelle andel i interessentskabet, hvorfor overdragelsen af
den ideelle andel til interessentskabet ikke medførte bortfald af det udstedte virksomheds-
pantebrev, og hvorfor panteretten ikke gik tabt i den forbindelse, men fortsat kan gøres gæl-
dende i asmus thun bisgaards ideelle andel af interessentskabet.
       banken har ikke på noget tidspunkt givet afkald på sin panteret, hverken udtrykkeligt
eller stiltiende.
        da virksomhedspantet var tinglyst forinden oprettelsen af interessentskabet, er det
uden betydning, at virksomhedspantet er oprettet på et cvr-nr., der ikke længere eksisterer.
det afgørende for virksomhedspantets eksistens er, at virksomhedspantet blev tinglyst. en
tinglyst ret kan ikke fortrænges, medmindre der foreligger en særlig situation. boet kan såle-
des ikke ekstinkvere virksomhedspantebrevet, og panteretten skal derfor respekteres af kon-
kursboet.
       advokatfuldmægtig mark villingshøj nielsen har til støtte for den nedlagte påstand
gjort gældende, at banken alene er meddelt virksomhedspant i goodwill m.v. i asmus thun
bisgaards personlige virksomhed med cvr-nr. 30139941. banken blev orienteret om stiftel-
sen af interessentskabet og modtog i henhold til aftale salgssummen for den solgte halvdel af
enkeltmandsvirksomheden på 1.400.000 kr. salgssummen anvendte banken til nedbringelse
af asmus thun bisgaards engagement i banken. banken var således under hele forløbet ori-
enteret om afviklingen af enkeltmandsvirksomheden, og ved opfyldelse af bankens betingel-
se om deponering af salgssummen må banken anses for at have frigivet virksomhedspantet.
hvis banken ønskede at bevare en panteret efter afmeldelsen af enkeltmandsvirksomheden,
                                                 -6-
burde banken have reageret. banken reagerede imidlertid ikke før ved anmeldelse af krav i
rekonstruktionssagen 11 måneder efter ophøret af enkeltmandsvirksomheden.
       det gøres videre gældende, at ved ophøret af asmus thun bisgaards enkeltmands-
virksomhed ophørte bankens virksomhedspant også. virksomhedspantet fulgte ikke med
over i asmus thun bisgaards ideelle andel af interessentskabet, allerede fordi det ikke er
muligt at etablere virksomhedspant i en ideel andel eller i den ideelle andels indhold. selv-
om banken havde et gyldigt stiftet pant i asmus thun bisgaards ideelle ejerandel af interes-
sentskabet, har banken ikke iagttaget sin sikringsakt, hvorfor panteretten derfor i dette til-
fælde vil være ekstinkveret af konkursboet.
       hvis banken havde ønsket virksomhedspant efter enkeltmandsvirksomhedens ophør,
så skulle banken have taget virksomhedspant i selve interessentskabet eller have haft under-
pant i læge asmus thun bisgaards goodwill heri.
       bankens virksomhedspant er således ikke længere gyldigt og kan derfor ikke gøres
gældende overfor konkursboet.
skifterettens bemærkninger
       vedrørende spørgsmålet om den ændrede påstand er det skifterettens opfattelse, at
ændringen alene indebar indføjelse af et citat fra selve pantsætningen, hvis indhold allerede
måtte være boet bekendt. skifteretten tillader derfor ændringen af påstanden. tilsvarende
findes de nye anbringender, fremkommet i boets påstandsdokument, ikke at være af en så-
dan beskaffenhed, at banken ikke havde mulighed for at varetage sine interesser uden ud-
sættelse af hovedforhandlingen, hvorfor fremsættelse af disse anbringender tillades. der-
imod finder skifteretten ikke anledning til at tillade de af boets anbringender, der først frem-
kom under proceduren.
       skifteretten lægger efter bevisførelsen til grund, at bortsalget af de 50 % af den person-
ligt drevne lægepraksis såvel som ophøret af denne skete efter aftale med banken, og at pro-
venuet ligeledes efter aftale blev anvendt til nedbringelse af asmus thun bisgaards gæld til
banken. bankens sikkerhed i form af virksomhedspant i den personlige lægepraksis med
cvr-nr. 30139941 bortfaldt ved ophøret af lægepraksissen den 31. december 2010. virksom-
                                               -7-
hedspantet blev ikke overført til interessentselskabet, og bankens krav var således ikke læn-
gere sikret ved virksomhedspant. skifteretten tager derfor boets frifindelsespåstand til følge.
       for så vidt angår sagens omkostninger forholdes som nedenfor bestemt. der er ved
omkostningsfastsættelsen lagt vægt på sagens omfang, herunder sagens genstand, komplek-
sitet og resultat.
                                     thi kendes for ret:
       asmus thun bisgaard under konkurs v/ kurator nicolai christen dyhr frifindes.
       inden 14 dage betaler lægernes pensionskasse a/s 40.000 kr. i sagens omkostninger til
asmus thun bisgaard under konkurs.
                                       jeanette melchior
                                            (sign.)
                                         ___ ___ ___
                              udskriftens rigtighed bekræftes
                                  sø- og handelsretten, den
